./data/phi1351/phi005/phi1351.phi005.perseus-lat1.xml
Cornelius Tacitus
tum formam futuri principatus praescripsit, ea maxime declinans quorum recens flagrabat invidia  non enim se negotiorum omnium iudicem fore, ut clausis unam intra domum accusatoribus et reis paucorum potentia grassaretur; nihil in penatibus suis venale aut ambitioni pervium; discretam domum et rem publicam  teneret antiqua munia senatus, consulum tribunalibus Italia et publicae provinciae adsisterent: illi patrum aditum praeberent, se mandatis exercitibus consulturum